El Reglament (UE) 1305/2013 del Parlament Europeu i del Consell, de 17 de desembre, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, i el Programa de desenvolupament rural de Catalunya per al període de programació 2014-2020 (PDR), comunicat a la Comissió Europea per a la seva aprovació el 22 de juliol de 2014, amb el vistiplau previ del Govern de la Generalitat de 15 de juliol de 2014, preveuen dins les mesures M04 d'inversions en actius físics, M08 d'inversions en el desenvolupament de zones forestals i millora de la viabilitat dels boscos i M09 corresponent a la creació d'agrupacions i organització de productors, i les operacions corresponents, les operacions següents en relació amb la gestió forestal:
L'operació 04.03.03 de xarxa viària per a la gestió dels boscos; l'operació 08.03.01 de prevenció d'incendis forestals i restauració del potencial forestal; l'operació 08.05.01 d'actuacions silvícoles de millora i generació de cicles ecosistèmics; l'operació 08.05.02 de redacció i revisió dels instruments d'ordenació forestal; l'operació 08.06.02 d'inversions per a la transformació i comercialització dels recursos forestals, i l'operació 09.00.01 de creació d'agrupacions i organitzacions de productors forestals.
Aquestes operacions estableixen els ajuts destinats a la millora de la xarxa viària forestal, a la recuperació del potencial forestal i prevenció d'incendis, a les actuacions silvícoles de millora, a la redacció i revisió dels instruments d'ordenació, a la transformació i comercialització dels recursos forestals i a la creació d'agrupacions de productors forestals.
El PDR ha estat objecte de diverses revisions i modificacions.
La versió vigent, la 8.1 del Programa, aprovada per Decisió d'execució de la Comissió C (2020) 807 final el dia 7 de febrer de 2020, modifica diversos aspectes del programa i, pel que fa a les mesures de gestió forestal sostenible, afecta l'operació 08.03.01, que incorpora modificacions sobre l'admissibilitat dels costos en la recuperació del potencial forestal per a aquelles zones afectades per catàstrofes naturals.
Mitjançant l'Ordre ARP/93/2018, de 19 de juny, es van aprovar les bases reguladores dels ajuts a la gestió forestal sostenible en el marc del Programa de desenvolupament rural de Catalunya 2014-2020 (PDR); l'experiència adquirida en convocatòries anteriors aconsella la introducció a les bases reguladores de canvis en els sistemes de comunicació amb les persones beneficiàries, en concret amb els ens locals, i l'actualització dels costos subvencionables d'algunes actuacions per fomentar la seva execució.
Consegüentment, d'acord amb l'article 92 del text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre, a proposta de la Direcció General d'Ecosistemes Forestals i Gestió del Medi i en ús de les atribucions que m'han estat conferides,
Modificació de l'article 2 de l'Ordre ARP/93/2018, de 19 de juny
Es modifica l'article 2, que passa a tenir la redacció següent:
Tramitació telemàtica de les sol·licituds
Aprovar el procediment de tramitació telemàtica de sol·licituds que figura en l'annex 9."
Supressió de l'apartat 2 lletra l) de l'annex 1 de l'Ordre ARP/93/2018, de 19 de juny
Se suprimeix l'apartat 2 lletra l) de l'annex 1.
Modificació de l'apartat 6.1 de l'annex 1 de l'Ordre ARP/93/2018, de 19 de juny
Es modifica l'apartat 6.1 de l'annex 1, que queda redactat de la manera següent:
"--6 Sol·licituds i documentació
6.1 Les sol·licituds per acollir-se a aquests ajuts es presentaran per mitjans telemàtics a través de la pàgina web http://seu.gencat.cat, d'acord amb el procediment establert en l'annex 9 i mitjançant els formularis normalitzats establerts pel DARP."
Modificació de l'apartat 6.5 de l'annex 1 de l'Ordre ARP/93/2018, de 19 de juny
Es modifica l'apartat 6.5 de l'annex 1, que queda redactat de la manera següent:
"6.5 Llevat dels costos de caràcter general descrits en l'article 45.2 c) del Reglament (UE) 1305/2013, únicament es consideren subvencionables les despeses efectuades després de la data de presentació de la sol·licitud d'ajut, i després de la data de la visita de no inici d'obres realitzada per personal tècnic del DARP per verificar que no s'han iniciat les obres o actuacions, i anteriors a la data de finalització del termini d'execució i justificació establert en la resolució de concessió de l'ajut.
Excepcionalment, els costos dels treballs silvícoles de restauració, els costos de les plantacions de restauració en zones sense potencial de regeneració natural i els costos derivats de l'adequació dels camins necessaris per a la realització d'aquests treballs es consideren subvencionables quan s'iniciïn immediatament després d'una catàstrofe natural."
Modificació de l'apartat 8.2 de l'annex 1 de l'Ordre ARP/93/2018, de 19 de juny
Es modifica l'apartat 8.2 de l'annex 1, que queda redactat de la manera següent:
"8.2 Els actes de tràmit es notificaran mitjançant la seva publicació al Tauler electrònic de l'Administració de la Generalitat de Catalunya [URL].
Modificació de l'apartat 9.3 de l'annex 1 de l'Ordre ARP/93/2018, de 19 de juny
Es modifica l'apartat 9.3 de l'annex 1, que queda redactat de la manera següent:
"9.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
La notificació s'efectuarà mitjançant la seva publicació al Tauler electrònic de l'Administració de la Generalitat de Catalunya [URL].
Modificació de l'apartat 10.2 de l'annex 1 de l'Ordre ARP/93/2018, de 19 de juny
Es modifica l'apartat 10.2 de l'annex 1, que queda redactat de la manera següent:
"10.2 La notificació s'efectuarà mitjançant la seva publicació al Tauler electrònic de l'Administració de la Generalitat de Catalunya [URL].
Aquest avís no té efectes de notificació i serveix als únics efectes d'informar la persona beneficiària potencial de quan s'efectuarà aquesta notificació, que tindrà lloc amb els mitjans esmentats."
Modificació del tercer guió de l'apartat 11.3 b.2 de l'annex 1 de l'Ordre ARP/93/2018, de 19 de juny
Es modifica el tercer guió de l'apartat 11.3 b.2 de l'annex 1, que queda redactat de la manera següent:
"- Factures originals o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, documentació acreditativa de la percepció de l'import per part del creditor.
Aquestes factures i justificants acreditatius del pagament hauran de ser de data posterior a la sol·licitud d'ajut i a la de la visita de no inici d'obres si s'escau, i anteriors a la data de finalització del termini d'execució i justificació establert a la resolució de concessió.
Les factures i els justificants per acreditar els costos de caràcter general de l'article 45.2 c) del Reglament (UE) 1305/2013 i els costos de l'apartat 6.5 referits als treballs de restauració derivats de catàstrofes naturals poden ser de data anterior a la data de la sol·licitud d'ajut."
Modificació de l'apartat 16 de l'annex 1 de l'Ordre ARP/93/2018, de 19 de juny.
Es modifica l'apartat 16 de l'annex 1, que queda redactat de la manera següent:
16.1 Les dades personals de les persones beneficiàries podran ser tractades per organismes nacionals i de la Unió Europea relacionats amb les obligacions de les administracions relatives a la gestió, el control i l'auditoria, i el seguiment i l'avaluació, d'acord amb l'article 117.1 del Reglament (UE) 1306/2013.
A aquests efectes, assisteixen a les persones beneficiàries els drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.
Les dades de caràcter personal de les persones beneficiàries tractades per a la tramitació dels ajuts s'incorporaran a la base de dades dels ajuts que tramita i concedeix la direcció general competent en matèria de gestió forestal.
16.2 D'altra banda, les persones beneficiàries i les entitats col·laboradores, si s'escau i l'objecte de la subvenció inclou el tractament de dades de caràcter personal, han de complir la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior."
Modificació del primer paràgraf de l'apartat 17 de l'annex 1 de l'Ordre ARP/93/2018, de 19 de juny
Es modifica el primer paràgraf de l'apartat 17 de l'annex 1, que passa a tenir la redacció següent:
"Els ajuts concedits a les persones físiques per import superior a 1.250,00 euros i els ajuts concedits a persones jurídiques es fan públics en la seu electrònica de la Generalitat http://seu.gencat.cat i al web http://www.gencat.cat/agricultura/ajuts, fent ús dels mitjans electrònics establerts."
Modificació de l'apartat 5.1 e) de l'annex 3 de l'Ordre ARP/93/2018, de 19 de juny
Es modifica l'apartat 5.1 e) de l'annex 3, que queda redactat de la manera següent:
" e) La construcció de vials només s'accepta en zones amb una densitat de vials inferior a 80 m/ha. Les convocatòries poden establir densitats inferiors segons les condicions orogràfiques i mediambientals del territori on es duguin a terme les actuacions.
El límit de densitat del vial es pot augmentar fins a 100 m/ha en aquelles zones que presentin una orografia complexa."
Modificació de l'apartat 5.1 c) de l'annex 4 de l'Ordre ARP/93/2018, de 19 de juny
Es modifica l'apartat 5.1 c) de l'annex 4, que queda redactat de la manera següent:
"c) Les tallades selectives en boscos irregulars, incloent la tallada dels arbres de diàmetre inferior o igual a 12,5 cm en coníferes i 7,5 en frondoses, i dels arbres morts, torts, brancuts i malformats de reduït valor comercial i les alzines sureres que hagin finalitzat el cicle productiu."
Modificació de l'apartat 7 h) de l'annex 5 de l'Ordre ARP/93/2018, de 19 de juny
Es modifica l'apartat 7 h) de l'annex 5, que queda redactat de la manera següent:
"Que l'actuació s'inclogui dins de l'àmbit d'un perímetre de protecció prioritària o planificada en un Pla de prevenció d'incendis municipal, en un IOF o en una zona d'actuació urgent."
Aquesta Ordre entrarà en vigor l'endemà de la seva publicació en el Diari Oficial de la Generalitat de Catalunya (DOGC).